**Ανάθεση 1ης Εργασίας (Ατομική)**

Το μάθημα «Ερευνητική Εργασία-Project» είναι μία νέα πραγματικότητα για το εκπαιδευτικό σύστημα της Ελλάδας. Η διδασκαλία του με τη βοήθεια ενός Συστήματος Διαχείρισης της Μάθησης-ΣΔτΜ (Learning Management System – LMS), όπως η πλατφόρμα Moodle, είναι ουσιαστικά μια καινοτομία «η οποία ενσωματώνεται σε μια άλλη καινοτομία».

**1. Σκοπός**

Σκοπός της εργασίας είναι να σχεδιάσετε μία ομαδική ερευνητική εργασία στο μαθησιακό περιβάλλον Moodle, που θα στηρίζεται στον κοινωνικό εποικοδομισμό και θα απευθύνεται σε μαθητές δευτεροβάθμιας εκπαίδευσης.

Πρέπει να χρησιμοποιήσετε περιβάλλοντα ασύγχρονης και σύγχρονης αλληλεπίδρασης και Web 2.0 εργαλεία.

**2. Περιεχόμενο-Παραδοτέα**

Ως εκπαιδευτής θα χωρίσετε τις ομάδες και θα αναφερθείτε στο γνωστικό αντικείμενο που διδάσκετε (επιλέγεται γνωστικό αντικείμενο της αρεσκείας σας). Το μάθημα περιλαμβάνει δίωρες συναντήσεις δια ζώσης και μαθήματα μέσω της πλατφόρμας (μικτή μάθηση).

Καλείστε να δημιουργήσετε:

1. Περιγραφή του θέματος
2. Πλαίσιο συνεργασίας των ομάδων
3. Εργαλεία συνεργασίας
4. Πλαίσιο Αξιολόγησης

**3. Αξιολόγηση**

Θα αξιολογηθείτε με βάση:

1. Την οργάνωση της ερευνητικής εργασίας
2. Το πλαίσιο συνεργασίας και τα εργαλεία συνεργασίας
3. Την αξιοποίηση διαδικτυακών εργαλείων

Η βαθμολογία θα προκύψει 70% από τον εκπαιδευτικό και 30% από δύο συμφοιτητές σας.

**Σημαντικές Ημερομηνίες**

1. **Παράδοση εργασίας:** 26 Νοεμβρίου στις 11:00 πμ.
2. **Η παρουσίαση της εργασίας σας** θα γίνει την 9η Βδομάδα μαθημάτων στις 26 Νοεμβρίου.
3. **Περιθώριο αξιολόγησης** από τους συμφοιτητές θα είναι η 10η Δεκεμβρίου.

**Βιβιογραφικό Υλικό μαθήματος:**

Lionarakis A., (2008). The theory of distance education and its complexity. European

Journal of Open, Distance and E-Learning, *EURODL, 20*(1),

<https://www.eurodl.org/materials/contrib/2008/Lionarakis.htm>

Στασινάκης Π., & Μοίρα, Π. (2013). Χρήση της Πλατφόρμας Τηλεκπαίδευσης Moodle,

για την Οργάνωση, Σχεδίαση και Υλοποίηση μίας Ερευνητικής Εργασίας (Project). Στο

Κ. Γλέζου, Σ. Σωτηρίου & Ν. Τζιμόπουλος (Επιμ.) *Πρακτικά Εργασιών 7ου Πανελλήνιου*

*Συνεδρίου των Εκπαιδευτικών για τις ΤΠΕ «Αξιοποίηση των Τεχνολογιών της*

*Πληροφορίας και της Επικοινωνίας στη Διδακτική Πράξη»,* Σύρος, 21, 22, 23 Ιουνίου

2013.

Στασινάκης, Π. & Καλογιαννάκης, Μ. (2014). *Χρήση της πλατφόρμας Moodle στη*

*Δευτεροβάθμια Εκπαίδευση. Περίπτωση του μαθήματος «Ερευνητική εργασία-*

*Project».* 9ο Πανελλήνιο Συνέδριο των Εκπαιδευτικών για τις ΤΠΕ «Αξιοποίηση των

Τεχνολογιών της Πληροφορίας και της Επικοινωνίας στη Διδακτική Πράξη».